Í ágúst 2018 vakti fjölskylduráð athygli á þeirri alvarlegu stöðu sem uppi er í dagdvalarmálum fyrir fólk með heilabilunarsjúkdóma . Á þessum tíma voru um 30 manns á biðlista eftir dagdvöl í Drafnarhúsi og biðtími eftir plássi var langur . Fjölmiðlar tóku upp bókun fjölskylduráðs og var fjallað um stöðuna í málefnum fólks með heilabilunarsjúkdóma út um allt land . Stjórnmálamenn , aðstandendur og fagfólk tók þátt í umræðunni , hvort sem var í viðtalsþáttum í ljósvakamiðlum , viðtölum í blöðum eða með aðsendum greinum . Það var því von okkar að eitthvað færi að gerast í þessum málum . Hér í Hafnarfirði ákvað fjölskylduráð að stofna starfshóp sem hafði það eina verkefni að finna húsnæði sem væri hentugt fyrir dagdvöl . Niðurstaða starfshópsins var sú að Hafnarfjarðarbær tæki á leigu hluta af Drafnarhúsi . Í því húsi er nú þegar rekin dagdvöl og er rými fyrir 22 einstaklinga . Viðbótarrýmið sem áætlað var að taka á leigu væri þá fyrir 10 - 12 einstaklinga til viðbótar og mundi það stytta biðlista eftir plássi í Drafnarhúsi . Vert er að taka fram að sveitarfélögum ber ekki skylda til að útvega húsnæði fyrir slík úrræði en Hafnarfjarðarbær ákvað samt sem áður að fara í þá vinnu , þar sem vandinn er mikill . Í lok árs 2018 var biðlisti eftir rými í Drafnarhúsinu ekki eins langur og hann var í sumar . Núna eru um 20 á biðlista í svokölluðum forgangi 1 . Það eru samt alltof margir . Í nóvember var sent bréf á heilbrigðisráðuneytið og óskað eftir fjármagni til reksturs þessara dagdvalarrýma . Í desember kom svar frá ráðuneytinu og það var einfalt . Erindinu var hafnað þar sem ekki var gert ráð fyrir þessu í fjárlögum . Við sendum annað bréf í janúar 2019 og fengum sama svar , erindinu var hafnað . Núna í febrúar 2019 verður enn og aftur sent bréf þar sem óskað verður eftir að forgangsröðun ráðuneytisins verður endurskoðuð . Biðlistar eftir dagdvalarrýmum fyrir fólk með heilabilunarsjúkdóma hafa ekki bara áhrif á þá einstaklinga sem eru á biðlistum , þeir hafa einnig mikil áhrif á nánustu aðstandendur , fjölskyldu og vini . Ég vona að heilbrigðisráðuneytið endurskoði ákvörðun sína og leggi fjármagn í þetta verkefni .